Държавен вестник, бр. 53, 2017 г., стр. 15

БРОЙ  53	
Д Ъ Р Ж А В Е Н  В Е С Т Н И К 	
СТР.  15  
4. извършва проверки по документи и на 
място върху дейността на поднадзорните лица;
5. прилага принудителни административни 
мерки и налага административни наказания;
6. предявява искане за откриване на 
производство по несъстоятелност на поднад­
зорно лице;
7. назначава квестор в случаите, предвидени 
в Закона за публичното предлагане на ценни 
книжа, Закона за дружествата със специална 
инвестиционна цел, Закона за пазарите на 
финансови инструменти, Закона за дейност­
та на колективните инвестиционни схеми и 
други предприятия за колективно инвестира­
не, Кодекса за застраховането и Кодекса за 
социално осигуряване;
8. разпорежда освобождаването на опра­
вомощени да управляват и представляват 
поднадзорно лице в случаите, предвидени в 
Закона за публичното предлагане на ценни 
книжа, Закона за пазарите на финансови 
инструменти, Закона за дейността на колек­
тивните инвестиционни схеми и други пред­
приятия за колективно инвестиране, Кодекса 
за застраховането и Кодекса за социално 
осигуряване;
9. взема решения за сключване на спора­
зумения за сътрудничество и обмен на ин­
формация с Българската народна банка или 
други органи в страната или в чужбина, уп­
ражняващи надзорни функции върху дейността 
на финансовите пазари, както и за участие в 
международни организации и институции в 
областта на финансовите пазари;
10. осъществява представителството на Ре­
публика България в европейските регулаторни 
органи и в другите структури на Европейския 
съюз, които имат за цел да подпомагат разра­
ботването на основните насоки за развитие в 
областта на финансовите пазари, подготовката 
на актове на институциите на Европейския 
съюз, последователното и своевременното им 
въвеждане, както и ефективното сътрудни­
чество между органите на държавите член­
ки, осъществяващи регулиране и надзор на 
финансовите пазари;
11. осъществява функции по Закона за 
вътрешния одит в публичния сектор, като 
съгласува статута на звеното за вътрешен одит, 
стратегическия и годишния план за дейността 
по вътрешен одит и приема годишния доклад 
за дейността по вътрешен одит.
Чл. 7. (1) Председателят на комисията:
1. организира и ръководи дейността на 
комисията;
2. представлява комисията в страната и 
в чужбина;
3. координира дейността на заместник-
председателите;
4. организира, ръководи и контролира 
дейността на администрацията;
5. назначава държавните служители и 
прекратява служебните им правоотношения, 
сключва и прекратява трудовите договори 
със служителите от администрацията на ко­
мисията и определя техните възнаграждения;
6. утвърждава длъжностното разписание 
на администрацията на комисията;
7. утвърждава функционалните характерис­
тики на административните звена;
8. организира съставянето на проектобю­
джета и го внася за приемане от комисията;
9. организира изпълнението, приключва­
нето и отчитането на бюджета и го внася за 
приемане от комисията;
10. осъществява правомощия във връзка 
с установяване и възлагане за събиране на 
публичните държавни вземания, дължими в 
полза на комисията;
11. организира разглеждането на постъпили 
сигнали по реда на Административнопроце­
суалния кодекс.
(2) Председателят на комисията координира 
дейността на заместник-председателите чрез 
извършването на предварително съгласуване на:
1. издаваните от тях индивидуални ад­
министративни актове, както и отказите за 
издаване на такива актове;
2. прилагането на принудителни админи­
стративни мерки;
3. извършването на проверки върху дей­
ността на поднадзорните лица.
(3) Заместник-председателите предоставят 
проектите на актовете по ал. 2 заедно с всич­
ки вътрешни актове, съдържащи експертни 
мнения, становища и препоръки, свързани 
с откриване на производството, издаване на 
съответния акт или иницииране на проверка 
на поднадзорно лице.
(4) Предоставянето на материалите за съ­
гласуване се осъществява посредством главния 
секретар или определено от него длъжностно 
лице в случай на отсъствие, като регистрира­
нето, текущото съхранение и предаването на 
документите на председателя на комисията или 
на оправомощено от него лице се извършват 
чрез директора на дирекция „Деловодство и 
административно обслужване“.
(5) Председателят на комисията може 
да възлага допълнителни функции извън 
посочените в този правилник във връзка с 
функционалната компетентност на админи­
стративните звена.
(6) Председателят на комисията може да 
предостави някои от правомощията си на член 
на комисията или на служител на ръководна 
длъжност от администрацията на комисията.
(7) В отсъствие на председателя правомо­
щията му се изпълняват от определен от него 
с писмена заповед заместник-председател за 
всеки конкретен случай.
Чл. 8. (1) Председателят на комисията 
създава на негово подчинение консултативни 
съвети, както и работни експертни групи, във